Tiedote: Jaana Närö jatkaa KOVAn puheenjohtajana vuonna 2020 - Kova
Tiedote: Jaana Närö jatkaa KOVAn puheenjohtajana vuonna 2020
Helsingin kaupungin asunnot Oy:n (Heka) toimitusjohtaja Jaana Närö on valittu jatkamaan Kohtuuhintaisen vuokra-asumisen edistäjät – KOVA ry:n puheenjohtajana vuonna 2020. Valinnan teki tänään Helsingissä kokoontunut KOVAn syyskokous. Jaana Närö on toiminut KOVAn puheenjohtajana yhdistyksen perustamisesta lukien, elokuusta 2013 lukien.
– Olen mielissäni saadessani jatkaa KOVAn puheenjohtajana. Koen tärkeäksi kohtuuhintaisuuden edistämisen asuntopolitiikassa. Vuonna 2020 pidän erityisen tärkeänä vaikuttaa 8 vuoden asuntopoliittisen kehittämisohjelman valmisteluun ja kiinteistökannan energiatehokkuuden parantamiseen ilmastonmuutoksen vastaisessa taistelussa, Jaana Närö linjaa.
Hallituksen varapuheenjohtajana valittiin jatkamaan turkulaisen TVT Asunnot Oy:n toimitusjohtajana toimiva Teppo Forss.
Hallituksen muiksi jäseniksi valittiin Timo Hyttinen (Jyväskylän Vuokra-asunnot Oy, Jyväskylä), Juha Kaakinen (Y-Säätiö sr, Helsinki), Esa Kankainen (Asuntosäätiön Vuokra-asunnot Oy, Espoo), Jarmo Kuosa (Kunta-asunnot Oy, Helsinki), Birgit Mäkinen (Kiinteistö Oy Pikipruukki, Vaasa), Tuomo Svanberg (Kiinteistö Oy Itätuuli, Kemi) ja Teija Ojankoski (VAV Asunnot Oy, Vantaa). Kaikki hallituksen jäsenet ovat edustamiensa yhtiöiden toimitusjohtajia. Hallituksen jäsenistä Timo Hyttinen on uusi.
Kohtuuhintaisen vuokra-asumisen edistäjät – KOVA ry antoi syyskokouksessa julkilausuman. Sen mukaan rakennuskannan energiatehokkuuden parantaminen on tärkeää tehdä sosiaalisesti oikeudenmukaisesti. Ihmisten asumisen hinta ei saa pitkällä aikavälillä nousta kohtuuttomasti energiaremonttien vuoksi. Tärkeänä keinona KOVAn mielestä tässä on valtion tuki kiinteistönomistajille energiaremonttien toteuttamiseksi.
Kategoriassa: tiedote/lausunto | Avainsanat: 2020, Hallitus, kova, syyskokous, valinnat 13 marraskuun, 2019